Východoslovenská rovina

Východoslovenská rovina je geomorfologický celok, zaberajúci rovinatú časť Východoslovenskej nížiny, ktorá leží na juhovýchode Slovenska. 

Nachádza sa v povodí dolných tokov riek Ondava, Uh, Laborec a Latorica, pričom spojením Ondavy a Latorice vzniká rieka Bodrog. Z juhovýchodu tu zasahuje aj rieka Tisa.

Podložie tvoria naplavené sedimentárne horniny (íly, ílovce, piesky, pieskovce, štrky, zlepenec a i.) z holocénu.

Významnými mestami v tejto oblasti sú: Trebišov, Michalovce, Veľké Kapušany, Kráľovský Chlmec a Sobrance.

 Delenie 
Východoslovenská rovina sa delí na 12 podcelkov, ktoré zahŕňajú 3 časti:
 Trebišovská tabuľa
 Veľký vrch
 Malčická tabuľa
 Iňačovská tabuľa
 Závadská tabuľa
 Sobranecká rovina
 Senianska mokraď
 Medzibodrocké pláňavy
 Chlmecké pahorky
 Tarbucka
 Kapušianske pláňavy
 Laborecká rovina
 Ondavská rovina
 Latorická rovina
 Bodrocká rovina

 Referencie 

 Zdroje 
 JURIGOVÁ, Margita (ed.). Geomorfologické členenie SSR a ČSSR. Bratislava: Slovenská kartografia, 1986. Obojstranný mapový list.
 KODROVÁNER, Juraj – BERTANOVÁ, Jana – ČUKA, Peter. Slanské vrchy – Veľká Domaša: Textová časť. 2. vyd. Harmanec: Vojenský kartografický ústav, 2003. 30 s. Edície turistických máp 1:50 000. s. 5.
 KOŠTÁLIK, Ján. Príspevok ku štúdiu genézy a stratigrafie eolických pieskov južnej časti Východoslovenskej nížiny. In Geographia Cassoviensis. ISSN 1337-6748. 2009, roč. 3, č. 2, s. 81-91.
 MAZÚR, Emil – LUKNIŠ, Michal. Geomorfologické členenie SSR a ČSSR. Bratislava: Slovenská kartografia, 1986.


Kategória:Roviny na Slovensku
Kategória:Východoslovenská nížina
Kategória:Geomorfologické celky na Slovensku